CELEX: 52009XX1008(03)
Language: et
Date: 2009-10-08 00:00:00
Title: Otsus nr 581, 2. juuli 2009 , millega avatakse vastavalt maapõuevarade seaduse artikli 2 lõike 1 punktile 3 lubade andmise pakkumismenetlus seoses nafta ja maagaasi (maapõuevarade) leiukohtade uurimisega maatükil Kilifarevo , mis asub Kesk-Bulgaaria põhjaosa territooriumil ning millega teatatakse kavandatud pakkumismenetlusest lubade andmiseks

8.10.2009   
            
            
               ET
            
            
               Euroopa Liidu Teataja
            
            
               C 241/24
            
         
      OTSUS nr 581,
   2. juuli 2009,
   millega avatakse vastavalt maapõuevarade seaduse artikli 2 lõike 1 punktile 3 lubade andmise pakkumismenetlus seoses nafta ja maagaasi (maapõuevarade) leiukohtade uurimisega maatükil „Kilifarevo”, mis asub Kesk-Bulgaaria põhjaosa territooriumil ning millega teatatakse kavandatud pakkumismenetlusest lubade andmiseks
   2009/C 241/11
   BULGAARIA VABARIIK
   MINISTRITE NÕUKOGU
   Maapõuevarade seaduse artikli 42 lõike 1 punkti 1 ja artikli 44 lõike 3 kohaselt koostoimes artikli 5 punktiga 2 ja artikli 7 lõike 1 punktiga 9,
   ON MINISTRITE NÕUKOGU VASTU VÕTNUD JÄRGMISE OTSUSE:
   
               1.
            
            
               Avatakse pakkumismenetlus seoses nafta ja maagaasi leiukohtade uurimisega maatükil „Kilifarevo”, pindalaga 20 km2 ning piiripunktidega, mille koordinaadid 1–4 on esitatud lisas.
            
         
               2.
            
            
               Teatatakse, et punkti 1 kohane lubade andmine põhineb pakkumismenetluse tulemustel.
            
         
               3.
            
            
               Määratakse kindlaks, et leiukohtade uurimise load kehtivad viis aastat pärast leiukohtade uurimise lepingu jõustumist ning kõnealust tähtaega võib vastavalt maapõuevarade seaduse artikli 31 lõigetele 3 ja 4 pikendada.
            
         
               4.
            
            
               Pakkumisdokumentide ostmise tähtaeg on 120. päeval kell 16.00 pärast käesoleva otsuse avaldamist Euroopa Liidu Teatajas. Pakkumisdokumente saab osta Keskkonna- ja Veemajandus ministeeriumi (Maria Luisa Boulevard 22, Sofia) kabinetist nr 427.
            
         
               5.
            
            
               Pakkumismenetluses osalemise taotluse esitamise tähtaeg on 135. päeval kell 16.00 pärast käesoleva otsuse avaldamist Euroopa Liidu Teatajas. Taotlused pakkumismenetluses osalemiseks tuleb esitada Keskkonna- ja Veemajandusministeeriumi kantseleisse aadressil Maria Luisa Boulevard 22, Sofia.
            
         
               6.
            
            
               Pakkumiste esitamise tähtaeg on 155. päeval kell 16.00 pärast käesoleva otsuse avaldamist Euroopa Liidu Teatajas. Pakkumised tuleb esitada Keskkonna- ja Veemajandusministeeriumi kantseleisse aadressil Maria Luisa Boulevard 22, Sofia.
            
         
               7.
            
            
               Punktis 6 osutatud tähtajaks saadud pakkumised avab punkti 10.2 kohane komitee osalejate esindajate juuresolekul 156. päeval pärast käesoleva otsuse avaldamist Euroopa Liidu Teatajas, Bulgaaria Keskkonna- ja Veemajandusministeeriumi hoones aadressil Maria Luisa Boulevard 22, Sofia. 14 päeva jooksul alates pakkumiste avamisest peab komitee läbi vaatama ja neid hindama ning klassifitseerima osalejad.
            
         
               7.1.
            
            
               Kui ükski punktis 7 osutatud pakkumistest ei vasta konkursi nõuetele, pikendab komitee tähtaega, et osalejad saaksid täiendada oma pakkumisi, millest neid teavitatakse kirjalikult.
            
         
               7.2.
            
            
               14 päeva jooksul alates pakkumiste saamisest punkti 7.1 alusel kutsub komitee kokku koosoleku, kus komitee vaatab täiendavad pakkumised läbi ja hindab neid ning klassifitseerib osalejad.
            
         
               8.
            
            
               Pakkumismenetluses osalemise rahaline tagatis on 15 000 Bulgaaria leevi.
            
         
               8.1.
            
            
               Tagatis tuleb maksta punktis 5 määratud pakkumismenetluses osalemise taotluse esitamise tähtajaks.
            
         
               8.2.
            
            
               Tagatis makstakse pakkumisdokumentides märgitud pangakontole.
            
         
               8.3.
            
            
               Eduka taotleja ja osalejate, kes ei vastanud konkursi tingimustele, rahalisi tagatisi ei tagastata. Teiste osalejate rahalised tagatised tagastatakse 14 päeva jooksul pärast ministrite nõukogu otsuse avaldamist leiukohtade uurimise loa andmise kohta edukale taotlejale Bulgaaria ametlikus väljaandes.
            
         
               9.
            
            
               Ministrite nõukogu kehtestab muud pakkumismenetlusega seotud tingimused.
            
         
               9.1.
            
            
               Maapõuevarade seaduse artikli 47 lõike 3 alusel edasikaebamise korral tuleks punktides 6 ja 7 märgitud tähtaegu pikendada edasikaebuse kohta otsuse tegemiseks vajalike päevade arvu võrra, millest teavitatakse kirjalikult osalejaid, kelle taotlused on vastu võetud.
            
         
               9.2.
            
            
               Pakkumisdokumentide hind on 13 500 Bulgaaria leevi.
            
         
               9.3.
            
            
               Pakkumisdokumente võib osta esindusõigusega isik või volitatud esindaja.
            
         
               9.4.
            
            
               Pakkumismenetlus toimub ka siis, kui menetluses on lubatud osaleda vaid ühel taotlejal.
            
         
               9.5.
            
            
               Pakkumismenetluses osalemise taotlejad peavad vastama maapõuevarade seaduse artikli 23 lõikes 1 kindlaksmääratud nõuetele.
            
         
               9.6.
            
            
               Pakkumismenetluses osalemise taotlused koostatakse ja esitatakse vastavalt maapõuevarade seaduse artikli 46 lõigetele 1 ja 2 ning pakkumisdokumentide tingimustele.
            
         
               9.7.
            
            
               Pakkumismenetluses osalemise taotlused peavad vastama pakkumisdokumentides esitatud nõuetele ja tingimustele.
            
         
               9.8.
            
            
               Pakkumisi hinnatakse, nagu on pakkumisdokumentides sätestatud, taotlejate haldus- ja finantssuutlikkuse, esitatud tööprogrammi ning keskkonnakaitseks ja koolitusele või tehnilisele innovatsioonile ette nähtud vahendite alusel.
            
         
               9.9.
            
            
               Kui punktis 5 osutatud tähtajaks ei ole saadud ühtegi pakkumismenetluses osalemise taotlust või ühtegi taotlejat ei ole pakkumismenetluses osalemiseks kinnitatud, pakkumismenetlus tühistatakse.
            
         
               10.
            
            
               Majandus- ja energeetikaminister on volitatud:
            
         
               10.1.
            
            
               saatma käesoleva otsuse teksti avaldamiseks Euroopa Liidu Teatajas ja Bulgaaria ametlikus väljaandes, samuti ministrite nõukogu veebisaidil;
            
         
               10.2.
            
            
               organiseerima pakkumismenetluse. Käesolevaga määratakse minister komitee presidendiks. Maapõuevarade seaduse artikli 44 lõike 7 alusel määrab komitee president komitee liikmed.
            
         
               11.
            
            
               Käesoleva otsuse kohta esitatud kaebused võib saata kõrgeimale halduskohtule 14 päeva jooksul pärast otsuse avaldamist Euroopa Liidu Teatajas.
            
         
      
         
            Peaminister
         
         Sergei STANISHEV
         
      
      
         
            Ministrite nõukogu peasekretär
         
         Vesselin DAKOV
         
      
   
   
      LISA
      
         MAATÜKI „KILIFAREVO” PIIRIPUNKTIDE KOORDINAADID
      
      
                   
               
               
                  Pikkuskraad
               
               
                  Laiuskraad
               
            
                  1.
               
               
                  25° 40′ 03,70″
               
               
                  43° 01′ 37,27″
               
            
                  2.
               
               
                  25° 40′ 03,70″
               
               
                  42° 59′ 48,21″
               
            
                  3.
               
               
                  25° 44′ 46,93″
               
               
                  42° 59′ 48,21″
               
            
                  4.
               
               
                  25° 44′ 46,93″
               
               
                  43° 01′ 37,27″